als_Latn dik_Latn sag_Latn
Çdo vit, Universiteti POLIS organizon “Shkollën Verore” (PSS - POLIS_Summer School), që zakonisht kombinohet me workshopet e TAW_Tirana Architecture Weeks dhe TDW_Tirana Design Weeks, që organizohen në Shtator - Tetor.
Zakonisht, Shkolla ka disa workshope, një pjesë e mirë e të cilave janë të hapura për publikun dhe të interesuarit jashtë POLIS, brenda dhe jashtë vendit. Në të kaluarën, Shkolla Verore e POLIS, ka patur bashkëpunime ndërkombëtare me Shkollat e Arkitekturës në Universitetet: Bauhaus/ Anhalt, Darmstadt, Karlsruhe, Mainz, Cottbus (Gjermani); TU-Vienna (Austria), Trieste University (Itali); NTUA (Greqi); Laurench Tech Detroit (USA); etj.
Shkolla e Parë Verore e Komunitetit te Energjisë – 3 deri në 10 shtator, Universiteti POLIS
Në datën 3-10 Shtator 2016 në ambientet e Universitetit POLIS, zhvillohet Shkolla e parë Verore e Komunitetit të Energjisë. Shkolla organizohet në bashkëpunim të ngushtë me Fondin e Hapur Rajonal për Europën Juglindore – Efiçenca Energjetike (FHR-EE), e financuar nga Ministria Federale Gjermane për Bashkepunimin dhe Zhvillimin Ekonomik (BZHE) dhe e implementuar nga Deutsche Gesellschaft für Zusammenarbeit (GIZ).
Shkolla Verore e Komunitetit të Energjisë është një program trajnimi multidisiplinor i fokusuar në sektorët e energjisë në tranzicion dhe drejtohet nga profesionistët dhe akademikët më të mirë.
Në këtë program marrin pjesë 40 pjesëmarrës nga 35 vënde të Evropës, kryesisht studentë pasuniversitarë, kërkues nga të gjitha disiplinat e lidhura me energjinë, profesionistë të rinj nga institucionet qeveritare, kompanitë, think-tank dhe organizata qeveritare, etj.
Synimi i këtij programi është t’i mundesojë atyre të kuptojnë kompleksitetin e plotë të sektorëve të energjisë, por edhe t’i japë atyre një platformë për shkëmbim dhe kontribut ndaj diskutimeve rreth energjisë.
Për më shumë informacione rreth Shkollës Verore, klikoni këtu.
als_Latn als_Latn als_Latn als_Latn als_Latn als_Latn als_Latn als_Latn